Միստիկ ընկերոջն այսպես կորցրած Ռոզը հանկարծ զգաց, թե ինչքան երկար ժամանակ է անցկացրել սուպերմարկետում: Երիտասարդի թողած սիսեռի տուփերից բացի մի քանիսն էլ վերցնելով' արագ ուղղվեց դեպի դրամարկղը: Ամսագրերի և գրքերի միջանցքով անցնելիս աչքը մի բանի ընկավ. Աշխարհի ատլասին: Զարդանախշ վերնագրի տակ գրված էր' Դրոշներ, Վիճակագրություն և քարտեզներ. Աշխարհի ատլասը ընտանիքների, աշակերտների, ուսուցիչների, աշխարհի ճանապարհորդների տրամադրության տակ է: Ատլասը խլեց, ծնկան վրա գտավ Ստամբուլը, բացեց ճիշտ էջը և քաղաքի տեղը տեսնելու համար նայեց քարտեզին: